
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2026. gada 26. maija noteikumos Nr. 305 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts ir izstrādāts pēc Viedās administrācijas un reģionālās attīstības ministrijas (turpmāk - VARAM) kā Eiropas Savienības (turpmāk – ES) fondu atbildīgās iestādes iniciatīvas, ievērojot Eiropas Savienības fondu 2021.–2027. gada plānošanas perioda vadības likuma 19. panta 13. punktu, kas nosaka Ministru kabinetam izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Tiesību akta projekta mērķis ir precizēt Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" (turpmāk - 2.1.1.6. pasākums) trešās kārtas (turpmāk - 2.1.1.6. pasākuma 3. kārta) ietvaros projektos sasniedzamo ēku energosnieguma līmeni, precizējot piemērojamo gandrīz nulles enerģijas ēkas klasifikāciju un precizēt 2.1.1.6. pasākuma 3.kārtā pieejamo finansējumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Eiropas Komisijas izstrādāto Renovācijas viļņa stratēģiju Eiropas Savienībā ēku patērētā enerģija veido aptuveni 40 procentus no enerģijas patēriņa, bet energoefektīva ēku renovācija ES tiek veikta tikai 1 procentu ēku gadā, tāpēc klimatneitralitātes mērķu sasniegšanai nākamajos 10 gados visā ES, arī Latvijā, ir nepieciešams vismaz divkāršot ēku renovācijas apjomu, nodrošinot ēku energoefektivitātes un resursu efektivitātes paaugstināšanu. Minētais, īpaši veicot ēku renovāciju reizē ar atjaunīgo energoresursu izmantošanu, veicina arī enerģētisko neatkarību no importētiem energoresursiem. 2.1.1.6. pasākuma 3.kārtas investīcijas veicina pašvaldību sektora ēku energosnieguma uzlabošanu, tai skaitā atjaunīgo energoresursu plašāku izmantošanu, tādējādi ir nepieciešams turpināt virzīšanos uz minēto klimatneitralitātes mērķu izpildi un turpināt šādu investīciju īstenošanu, tai skaitā precizēt investīciju nosacījumus, kas samazina administratīvo un finanšu slogu finansējuma saņēmējiem. 2026. gada 15. jūlijā tika izsludināta 2.1.1.6. pasākuma 3.kārtas atlase

Ministru kabineta 2026. gada 26. maija noteikumu Nr. 305 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas īstenošanas noteikumi" (turpmāk – MK noteikumi Nr. 305) 23. punkta prasības nosaka, ka 2.1.1.6. pasākuma 3. kārtas atlases ietvaros tiek atbalstīti tādi ēku atjaunošanas vai pārbūves projekti, kuru ietvaros energoefektivitāte un siltumnoturība sasniedz gandrīz nulles enerģijas ēkas vai bezemisiju ēkas līmeni, ievērojot energoefektivitāti un būvniecību regulējošajos normatīvajos aktos noteiktos izņēmumus un atkāpes, MK noteikumos Nr. 305 izmantojot terminoloģiju, kas noteikta atbilstoši Ēku energoefektivitātes likuma 9. panta trešās daļas prasībām.

Ministru kabineta 2026. gada 26. maija sēdes protokola Nr. 29 68. § 5.punktā tika noteikts uzdevums Ekonomikas ministrijai līdz 2026. gada 1. jūlijam iesniegt izskatīšanai Ministru kabinetā grozījumus Ministru kabineta 2021. gada 8. aprīļa noteikumos Nr. 222 "Ēku energoefektivitātes aprēķina metodes un ēku energosertifikācijas noteikumi" (turpmāk - MK noteikumi Nr. 222), kuros precizēt gandrīz nulles enerģijas ēkas energoefektivitātes klases, lai tās pietuvinātu izmaksu optimālam līmenim Latvijas klimatiskajos apstākļos. Attiecīgi 2026.gada 16.jūnijā MK noteikumi Nr. 222 tika papildināti ar  8.1 punktu, ieviešot  jaunu gandrīz nulles enerģijas ēku veidu "gandrīz nulles enerģijas atjaunota ēka" un nosakot tam atšķirīgas (atvieglotas) prasības. Ņemot vērā, ka MK noteikumu Nr. 305 ietvaros nav paredzēts atbalstīt jaunbūves, bet gan ēku atjaunošanas un pārbūves projektus, tādēļ pēc MK noteikumu Nr. 222 8.1 punkta spēkā stāšanās ir nepieciešams veikt grozījumus MK noteikumos Nr.305, kas ļaus piemērot minētās atvieglotās prasības ēku atjaunošanai un pārbūvei. 2026. gada 15. jūlijā tika izsludināta 2.1.1.6. pasākuma 3.kārtas atlase, kuras ietvaros līdz grozījuma veikšanai MK noteikumu Nr. 305 termins "gandrīz nulles enerģijas ēka" ir interpretējams plašā nozīmē, kas ietver arī "gandrīz nulles enerģijas atjaunotās ēkas". Šāds skaidrojums papildus pamatojams arī ar MK noteikumu Nr. 305 23. punktā ietverto nosacījumu, ka sasniedzamajam ēkas energoefektivitātes līmenim var tikt piemēroti energoefektivitāti un būvniecību regulējošajos normatīvajos aktos noteiktie izņēmumi un atkāpes no pienākuma publiskajam sektoram ēku atjaunošanā un pārbūvē sasniegt gandrīz nulles enerģijas ēkas vai bezemisiju ēkas līmeni. MK noteikumu Nr. 305 ietvaros ar terminu "izņēmums" saprotami tādi normatīvajos aktos noteiktie nosacījumi, kas ļauj neievērot konkrētu energoefektivitātes un siltumnoturības prasību, savukārt ar terminu "atkāpe" saprotami tādi normatīvajos aktos noteiktie nosacījumi, kas ļauj daļēji ievērot konkrētu energoefektivitātes un siltumnoturības prasību.

2.1.1.6. pasākuma 1. kārtas un 2. kārtas ietvaros ir izstrādāts nepieciešamais normatīvais regulējums, izsludinātas atlases un turpinās atlasēs atbalstīto projektu īstenošana. Pabeidzot projektus būvniecības vai pakalpojumu iepirkumu rezultātā ir izveidojies neizmantotais Eiropas Reģionālās attīstības  fonda (turpmāk - ERAF) finansējums 304 175 euro apjomā (2.1.1.6. pasākuma 1. kārtā - 5 279 euro apjomā un 2.1.1.6. pasākuma 2. kārtā - 298 896 euro apjomā), kas atbilstoši Ministru kabineta 2024. gada 16. jūlija noteikumu Nr. 480 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" pirmās projektu iesniegumu atlases kārtas īstenošanas noteikumi" (turpmāk - MK noteikumi Nr. 480) 11. punktam un Ministru kabineta 2024. gada 5. novembra noteikumu Nr. 700 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" otrās projektu iesniegumu atlases kārtas īstenošanas noteikumi" (turpmāk - MK noteikumi Nr. 700) 9. punkta prasībām novirzāms 2.1.1.6. pasākuma 3. kārtas īstenošanai. Ņemot vērā, ka tiek virzīti grozījumi MK noteikumos Nr. 305, nepieciešams grozījumos iekļaut arī precizējumus 2.1.1.6. pasākuma 3. atlases kārtas īstenošanai pieejamā ERAF finansējuma apjomā.
Problēmas un risinājumi
Problēmas apraksts
MK noteikumu Nr. 305 23. punkta prasības skaidri nedefinē, kurš no MK noteikumu Nr. 222 gandrīz nulles enerģijas ēku veidiem (8. punktā minētās "gandrīz nulles enerģijas ēkas" vai 8.1. punktā minētās "gandrīz nulles enerģijas atjaunotas ēkas" prasības) jāsasniedz, īstenojot projektu 2.1.1.6. pasākuma 3. kārtas atlasē.
Risinājuma apraksts
Tiesību akta projekts paredz precizējumus MK noteikumu Nr. 305 23. punktā, nosakot, ka 2.1.1.6. pasākuma 3. kārtas atlases ietvaros ēku energoefektivitāte un siltumnoturība jāuzlabo vismaz līdz gandrīz nulles enerģijas atjaunotas ēkas līmenim, neiekļaujot bezemisiju ēkas līmeni, kur attiecīgā energosnieguma līmeņa sasniegšana ir brīvprātīga. Gandrīz nulles enerģijas atjaunotas ēkas līmenis atbilstoši MK noteikumu Nr. 222 8.1 punktam ir sasniegts, ja atjaunotas vai pārbūvētas ēkas apkurei nepieciešamā enerģija nepārsniedz MK noteikumu Nr. 222 3. pielikumā norādīto līmeni C klases ēkai, un, ja atjaunotas vai pārbūvētas ēkas primārās neatjaunīgās enerģijas patēriņš apkurei, karstā ūdens apgādei, mehāniskajai ventilācijai, dzesēšanai un apgaismojumam (piemēro nedzīvojamām ēkām) nepārsniedz MK noteikumu Nr. 222 3. pielikuma 2. un 3. tabulā norādītās vērtības C klases ēkām.
Problēmas apraksts
MK noteikumu Nr. 305 7. punktā noteikts mazāks finansējums, nekā pieejams 2.1.1.6. pasākuma 3. kārtas atlases īstenošanai.
Risinājuma apraksts
Tiesību akta projekts paredz precizējumus MK noteikumu Nr. 305 7. punkta prasībās, nosakot, ka 2.1.1.6. pasākuma 3. kārtas atlases ietvaros ir pieejams ERAF finansējums  16 802 522 euro apjomā, kā arī administratīvā sloga samazināšanas nolūkos Ministru kabineta sēdes protokollēmumā paredzēts noteikt MK noteikumu Nr. 480 un MK noteikumu Nr. 700 atlašu 2.1.1.6. pasākuma 1. un 2. kārtas ietvaros pieejamo ERAF finansējuma apjomu. Attiecīgie grozījumi, kas skar atlasēs pieejamo finansējumu, MK noteikumos Nr. 480 un MK noteikumos Nr. 700 tiks veikti kopā ar citiem būtiskiem grozījumiem minētajos tiesību aktos. Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma 1. kārtas neizmantotais ERAF finansējums 5 279 euro apjomā Eiropas Savienības kohēzijas politikas programmā 2021.–2027. gadam noteikts kā intervences jomas kods Nr. 045 "Publiskās infrastruktūras atjaunošana energoefektivitātes uzlabošanai vai energoefektivitātes pasākumi, demonstrējuma projekti un atbalsta pasākumi, kas atbilst energoefektivitātes kritērijiem" un neizmantotā finansējuma iekšējās pārdales rezultātā intervences jomas kods paliek nemainīgs, tāpat 2.1.1.6. pasākuma 2. kārtas neizmantotais finansējums Eiropas Savienības kohēzijas politikas programmā 2021.–2027. gadam noteikts kā intervences jomas kods Nr. 048 "Atjaunojamie energoresursi: saule" un neizmantotā finansējuma iekšējā pārdale tiek veikta, ņemot vērā pasākumam noteikto finansējuma sadalījumu pa intervences jomām. Tādējādi ar finansējuma pārdalēm netiek mainīts ne Eiropas Savienības kohēzijas politikas programmas 2021.–2027. gadam Klimata pārmaiņu mazināšanas mērķu sasniegšanas atbalsta koeficients (100 %), ne Vides mērķu sasniegšanas atbalsta koeficients (40 %), tai skaitā Eiropas Savienības kohēzijas politikas programmas 2021.–2027. gadam minēto mērķu finansējuma kopsumma.
2.1.1.6. pasākumā finansējuma sadalījums pa intervences jomām kārtu līmenī ir šāds:
1)      intervences joma ar kodu Nr. 045 "Publiskās infrastruktūras atjaunošana energoefektivitātes uzlabošanai vai energoefektivitātes pasākumi, demonstrējuma projekti un atbalsta pasākumi, kas atbilst energoefektivitātes kritērijiem":
•        2.1.1.6. pasākuma 1. kārtā 2 453 290 euro;
•        2.1.1.6. pasākuma 3. kārtā 16 802 522 euro;
2) intervences joma ar kodu Nr. 044 "Publiskās infrastruktūras atjaunošana energoefektivitātes uzlabošanai vai energoefektivitātes pasākumi, demonstrējuma projekti un atbalsta pasākumi":
•        2.1.1.6. pasākuma 2. kārtā 50 250 euro;
3)      intervences joma ar kodu Nr. 048  "Atjaunojamie energoresursi: saule":
•        2.1.1.6. pasākuma 2. kārtā 1 940 011 euro.
Problēmas apraksts
2.1.1.6. pasākuma atlases nolikuma [1] 1. pielikuma 2.1. vienotajā izvēles kritērijā, kur 2.1.1.6. pasākuma 3. kārtas kritēriji Eiropas Savienības fondu 2021.–2027.gada plānošanas perioda Uzraudzības komitejā tika apstiprināti 2026. gada 11. martā [2],  ir noteikts pienākums atlases ietvaros vērtēt, vai projekta iesniedzējs nav grūtībās nonācis saimnieciskās darbības veicējs, tomēr MK noteikumos Nr. 305 šāds pienākums atsevišķi nav ietverts.

[1] https://www.cfla.gov.lv/lv/2-1-1-6-k-3
[2] https://www.esfondi.lv/profesionaliem/uzraudzibas-komiteja/uk-e-portfelis-2021-2027/2026-01-15-uk-rakstiska-procedura-varam_2116_3k
Risinājuma apraksts
Lai nodrošinātu atbilstošu projektu iesniegumu izvērtēšanu 2.1.1.6. pasākuma 3. kārtas atlasē, ir nepieciešams vienādot 2.1.1.6. pasākuma 3. kārtas regulējumu un tehniski iekļaut šo pienākumu arī MK noteikumos Nr. 305. Tiesību akta projekts paredz, ka sabiedrisko pakalpojumu sniedzējs nevar būt tāds saimnieciskās darbības veicējs, attiecībā uz kuru uzņēmumu grupas līmenī konstatējama jebkura no Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punktā minētajām pazīmēm.
Problēmas apraksts
MK noteikumos Nr. 305 nepieciešams aktualizēt projekta īstenošanai piemērojamos iepirkumu nosacījumus un projektu iesniedzēju informēšanu saistībā ar noteikumu grozījumiem.
Risinājuma apraksts
Tiesību akta projekts precizē nosacījumus projekta īstenošanai nepieciešamo preču, pakalpojumu un būvdarbu iegādei, ņemot vērā, ka no Publisko iepirkumu likumā tika izslēgts 19. pants "Zaļais publiskais iepirkums" un 2026. gada 9.jūnijā zaudēja spēku Ministru kabineta 2017.gada 20.jūnija noteikumi Nr. 353 "Prasības zaļajam publiskajam iepirkumam un to piemērošanas kārtība", un vides prasību integrācija iepirkumos turpmāk tiek īstenota ar stratēģisko iepirkumu "Ietekmes uz vidi mazināšana". Vienlaikus jāņem vērā, ka Publisko iepirkumu likuma jaunā redakcija attiecas uz iepirkumiem, kuri tiek uzsākti pēc jaunā regulējuma spēkā stāšanās, savukārt līdz 2026. gada 8.jūnijam (ieskaitot) uzsāktajiem vai izsludinātajiem iepirkumiem piemērojams Publisko iepirkumu likuma pārejas noteikumu 27. punkts, kas nosaka, ka uzsāktie vai izsludinātie iepirkumi pabeidzami atbilstoši to uzsākšanas vai izsludināšanas laikā spēkā esošajam regulējumam.

Pēc tiesību akta projekta apstiprināšanas un grozījumu publicēšanas "Latvijas Vēstnesis" sadarbības iestāde nodrošinās projektu iesniegumu atlases dokumentācijas un sadarbības iestādes tīmekļvietnē publicētās informācijas aktualizēšanu, kā arī sadarbības iestāde informēs  projekta iesniedzējus  par veiktajām izmaiņām .
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
2.1.1.6. pasākuma 3. kārtas finansējuma palielinājuma apmērā tiks ietekmētas Latvijas Republikas pašvaldības, kuru īpašumā esošajās ēkās tiks sasniegts lielāks enerģijas ietaupījums, kā rezultātā tiks ietaupīti pašvaldību budžeta līdzekļi turpmākai ēku uzturēšanai un apsaimniekošanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	304 175

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	304 175

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	357 853

	2.1. valsts pamatbudžets
	0
	0
	0
	0
	0
	0
	304 175

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	53 678

	3. Finansiālā ietekme
	0
	0
	0
	0
	0
	0
	-53 678

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	-53 678

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	-53 678

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	-53 678

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Pasākuma trešās atlases kārtas īstenošanai pieejamais kopējais finansējums ir 19 767 673 euro, tai skaitā ERAF finansējums ir 16 802 522 euro, bet nacionālā līdzfinansējuma apmērs, ko veido pašvaldību un privātais finansējums – ne mazāks kā 2 965 151 euro. Finansējuma saņēmējs projektu īsteno saskaņā ar līgumu par projekta īstenošanu, bet ne ilgāk kā līdz 2029. gada 31. decembrim. Tiesību akta projektā paredzētais finansējuma palielinājums ir 357 853 euro, tai skaitā ERAF finansējums - 304 175 euro, pašvaldību un privātais finansējums - ne mazāks kā 53 678 euro.

Pieņemto MK noteikumu Nr. 305 ietvaros plānotais valsts budžets kārtējam gadam un vidēja termiņa budžeta finansējums tika norādīts saskaņā ar CFLA aktualizētajām budžeta izdevuma prognozēm ES fondu 2021. - 2027. gada plānošanas periodā un ar tiesību akta projektu tam nav paredzētas izmaiņas. Tiesību akta projekta ietekme norādīta 2029. gadā.

MK noteikumu Nr. 305 ietvaros Plānotais valsts budžets kārtējam gadam un vidēja termiņa budžeta finansējums sastādīja šādu apjomu (ERAF finansējums 85 procentu apmērā un nacionālais līdzfinansējums, ko veido pašvaldību un privātais finansējums 15 procentu apmērā): 16 498 347 + 2 911 473 = 19 409 820 euro.
2025. gadā: 0 euro, ņemot vērā, ka projektu iesniegumu atlase paredzēta 2026. gada III ceturksnī, sagatavošanas, iesniegšanas, vērtēšanas un līguma par projekta īstenošanu noslēgšanas laiku;
2026. gadā: 0 euro, ņemot vērā, ka projektu iesniegumu atlase paredzēta 2026. gada III ceturksnī, sagatavošanas, iesniegšanas, vērtēšanas un līguma par projekta īstenošanu noslēgšanas laiku;
2027. gadā: 4 574 663 euro, no kuriem ERAF finansējums sastāda 3 888 463 euro, bet pašvaldību un privātais finansējumu sastāda 686 200 euro;
2028. gadā: 4 574 663 euro, no kuriem ERAF finansējums sastāda 3 888 463 euro, bet pašvaldību un privātais finansējumu sastāda 686 200 euro;
2029. gadā: 5 149 903 euro, no kuriem ERAF finansējums sastāda 4 377 419  euro, bet pašvaldību un privātais finansējumu sastāda 772 484  euro;
2030. gadā: 5 110 591 euro, no kuriem ERAF finansējums sastāda 4 344 002 euro, bet pašvaldību un privātais finansējumu sastāda 766 589 euro.

2.1.1.6. 3. kārtas investīcija plānota ar šādu intervences jomas kodu: 
Nr. 045 "Energoefektivitātes renovācija vai energoefektivitātes pasākumi attiecībā uz publisko infrastruktūru, demonstrējumu projektiem un atbalsta pasākumiem, kas atbilst energoefektivitātes kritērijiem."

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Finansējums projektu īstenošanai attiecībā uz ERAF līdzfinansējuma nodrošināšanu tiks pieprasīts no valsts budžeta 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2024. gada 16. jūlija noteikumi Nr. 480 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" pirmās projektu iesniegumu atlases kārtas īstenošanas noteikumi"
Pamatojums un apraksts
Ar tiesību akta projektu paredz neizmantotā ERAF finansējuma 5 279 euro apmērā novirzīšanu no 2.1.1.6. pasākuma 1. kārtas uz 2.1.1.6. pasākuma 3. kārtu, un ņemot vērā, ka finansējuma novirzīšanai nav ietekmes uz finansējuma saņēmējiem un projekta iesniegumu vērtēšana ir noslēgusies, VARAM grozījumus Ministru kabineta 2024. gada 16. jūlija noteikumos Nr. 480 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" pirmās projektu iesniegumu atlases kārtas īstenošanas noteikumi" sagatavos kopā ar citiem (būtiskiem) grozījumiem šajā normatīvajā aktā.
Pieņemot MK noteikumus Nr. 305, Ministru kabineta 2026. gada 26. maijā sēdes protokola Nr. 29 68. § 3.punktā tika noteikts, ka Ministru kabinets pieņem zināšanai par neizmantotā Eiropas Reģionālās attīstības fonda (turpmāk – ERAF) finansējuma 635 136 euro apmērā novirzīšanu no 2.1.1.6. pasākuma 1. kārtas uz 2.1.1.6. pasākuma 3. kārtu un pieņem zināšanai, ka VARAM grozījumus MK noteikumos Nr. 480 sagatavos kopā ar citiem (būtiskiem) grozījumiem šajā normatīvajā aktā, nosakot, ka turpmāk 2.1.1.6. pasākuma 1. kārtas kopējais finansējums ir ne mazāks kā 2 892 435 euro, tai skaitā ERAF finansējums – 2 458 569 euro un nacionālā līdzfinansējuma apmērs, ko veido pašvaldību un privātais finansējums, – ne mazāks kā 433 866 euro.
Tiesību akta projekta Ministru kabineta sēdes protokollēmumā tiek ietverta informācija, ka turpmāk 2.1.1.6. pasākuma 1. kārtas kopējais finansējums ir ne mazāks kā 2 886 224 euro, tai skaitā ERAF finansējums – 2 453 290 euro un nacionālā līdzfinansējuma apmērs, ko veido pašvaldību un privātais finansējums, – ne mazāks kā 432 934 euro.
Atbildīgā institūcija
Viedās administrācijas un reģionālās attīstības ministrija
4.1.2. Ministru kabineta 2024. gada 5. novembra noteikumi Nr. 700 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" otrās projektu iesniegumu atlases kārtas īstenošanas noteikumi"
Pamatojums un apraksts
Ar tiesību akta projektu paredz neizmantotā ERAF finansējuma 298 896 euro apmērā novirzīšanu no 2.1.1.6. pasākuma 2. kārtas uz 2.1.1.6. pasākuma 3. kārtu, un ņemot vērā, ka finansējuma novirzīšanai nav ietekmes uz finansējuma saņēmējiem un projekta iesniegumu vērtēšana ir noslēgusies, VARAM grozījumus Ministru kabineta 2024. gada 5. novembra noteikumos Nr. 700 "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.6. pasākuma "Pašvaldību ēku energoefektivitātes paaugstināšana" otrās projektu iesniegumu atlases kārtas īstenošanas noteikumi" sagatavos kopā ar citiem (būtiskiem) grozījumiem šajā normatīvajā aktā.
Pieņemot MK noteikumus Nr. 305, Ministru kabineta 2026. gada 26. maijā sēdes protokola Nr. 29 68. § 4.punktā tika noteikts, ka Ministru kabinets pieņem zināšanai par neizmantotā Eiropas Reģionālās attīstības fonda (turpmāk – ERAF) finansējuma 2 901 667 euro apmērā novirzīšanu no 2.1.1.6. pasākuma 2. kārtas uz 2.1.1.6. pasākuma 3. kārtu un pieņem zināšanai, ka VARAM grozījumus MK noteikumos Nr. 700 sagatavos kopā ar citiem (būtiskiem) grozījumiem šajā normatīvajā aktā, nosakot, ka turpmāk 2.1.1.6. pasākuma 2. kārtas kopējais finansējums ir ne mazāks kā 3 521 780 euro, tai skaitā ERAF finansējums – 2 289 157 euro un nacionālā līdzfinansējuma apmērs, ko veido pašvaldību un privātais finansējums, – ne mazāks kā 1 232 623 euro.
Tiesību akta projekta Ministru kabineta sēdes protokollēmumā tiek ietverta informācija, ka turpmāk 2.1.1.6. pasākuma 2. kārtas kopējais finansējums ir ne mazāks kā 3 061 940 euro, tai skaitā ERAF finansējums – 1 990 261 euro un nacionālā līdzfinansējuma apmērs, ko veido pašvaldību un privātais finansējums, – ne mazāks kā 1 071 679 euro.
Atbildīgā institūcija
Viedās administrācijas un reģionālās attīstības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32014R0651
ES tiesību akta datums, izdevējinstitūcija, numurs, veids un nosaukums
Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	2. panta 18. punkts
	19.1 punkts
	Pārņemtas pilnībā
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Tiesību akta projekts būtiski nemaina esošo regulējumu un neparedz ieviest jaunas politiskās iniciatīvas (tehniski precizēta ietvertā terminoloģija atbalstāmajām darbībām, nemainot to mērķi un tvērumu, tehniski precizēts 2.1.1.6. pasākuma 3. kārtai pieejamais finansējums, par kura izmantošanu ir lemts MK noteikumu Nr 480 11. punktā un MK noteikumu Nr. 700 9. punktā, tehniski vienādotas 2.1.1.6. pasākuma 3. kārtas nolikuma un MK noteikumu Nr. 305 prasības attiecībā uz grūtībās nonākuša uzņēmuma pazīmju vērtēšanu un projekta īstenošanai nepieciešamo preču, pakalpojumu un būvdarbu iegādi), līdz ar to publiskā apspriede nav nepieciešama.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
Latvijas Republikas pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Tiesību akta projekts būtiski nemaina esošo regulējumu un neparedz ieviest jaunas politiskās iniciatīvas (tehniski precizēta ietvertā terminoloģija atbalstāmajām darbībām, nemainot to mērķi un tvērumu, tehniski precizēts 2.1.1.6. pasākuma 3. kārtai pieejamais ERAF finansējums, tomēr ERAF finansējuma palielinājuma apjoms minimāli skar anotācijā minētās horizontālās ietekmes un kopumā, īstenojot 2.1.1.6. pasākuma 3. kārtu, saglabāsies MK noteikumu Nr. 305 anotācijā minētā ietekme.

